标题：八虚
基本信息
在这里的含义为虚陷、薄弱之处。《内经》认为，这八处部位有五脏真气所过、相应血络所布等，故与五脏联系密切；又为关节屈曲处体表虚陷之地，气血相对薄弱，容易受外邪侵扰，或恶血留止。通过其病候反应，如拘挛、不能屈伸、疼痛等，则可以诊察五脏的病变情况，这就是所谓“八虚以候五脏”（《类经·疾病类》），具体来说，双肘部反应心肺，双腋窝部反应肝，双髀处反应脾，双腘窝处反应肾。
基本简介
人体部位名。指两侧肘、腋、髀、胸等八关节。　《灵枢·邪客》　：“人有八虚，……以候五脏，……肺心有邪，其气留于两肘;肝有邪，其气留于两腋;脾有邪，其气留于两髀;肾有邪，其气留于两腘。
凡此八虚者，皆机关之室，真气之所过，血络之所游，邪气恶血，固不得住留;住留则伤筋络骨节机关，不得屈伸，故拘挛也。”
古今释义演变
对此，历代的解释中，只有唐代的杨上善、明代的马莳等很少医家能准确把握，特别是杨上善的表达最为贴切：“八虚者，两肘、两腋、两髀、两腘。此之虚，故曰八虚。以其虚，故真邪二气留过，故为机关之室。真过则机关动利，邪留则不得屈伸，故此八虚，候五藏之气也……此八大节相属虚处，乃是……机关之室”（《太素·刺法》）。杨氏以一“虚”字既言体表形态，又论生理特点。
后世其他医家对“八虚”的解释则不甚妥当，如明代张介宾认为“八虚”与《素问·五脏生成》篇“八溪（溪）”同义，为“筋骨之隙”，这是混淆了概念。清代张志聪将其理解为“关节交会之处”、“骨节之交”，其所言大体位置已明，但仍不够确切。也就是说，“八虚”既非直指关节腔，也不代表关节本身，而是由关节屈曲处形成的凹窝（杨上善表达为“虚处”）。
今人对此术语的解读，多含糊地称其为两侧肘、腋、髀、腘八个关节，是不够确切的。“八虚”作为人体部位的术语，多用在临床对疾病的诊察和定位。
这里需要说明的是，还有两个需与人体部位的“八虚”相鉴别的概念，一是“八虚之风”，或“八虚风”、“八虚邪风”等，此指由八个方位而来的非当令之风（邪气），与四时“正风”相对。一是《太素》提到的：“凡有八衰：一曰，血气虚浊，谓当脉血气虚也……八曰，理无烟垢。有此八虚，所以贼邪深入，令人卒病也”，此“八虚”当指八种虚损。
文献记载
1．《灵枢·邪客》
黄帝问于岐伯曰：人有八虚，各何以候？岐伯答曰：以候五脏。黄帝曰：候之奈何？岐伯曰：肺心有邪，其气留于两肘；肝有邪，其气流于两腋；脾有邪，其气留于两髀；肾有邪，其气留干两腘。凡此八虚者，皆机关之室，真气之所过，血络之所游，邪气恶血，固不得住留，住留则伤筋络骨节机关，不得屈伸，故痀挛也。
（编者按：《灵枢·邪客》内容，后世还载于《针灸甲乙经》、《针灸问对》、《医学纲目》、《针方六集》、《景岳全书》、《经络全书》、《理瀹骈文》、《内经评文》等。）
2．《伤寒杂病论·寒病脉证并治》（桂林古本）
寒之为病，肾先受之，其客于五脏之间，脉引而痛。若客于八虚之室，则恶血住留，积久不去，变而成著，可不慎欤！
寒病，骨痛阴痹，腹胀，腰痛，大便难，肩背颈项引痛，脉沉而迟，此寒邪干肾也，桂枝加葛根汤主之。其著也，则两腘痛，甘草干姜茯苓白术汤主之。
寒病，两胁中痛，寒中，行善掣节，逆则头痛，耳聋，脉弦而沉迟，此寒邪乘肝也，小柴胡汤主之。其著也，则两腋急痛，不能转侧，柴胡黄芩芍药半夏甘草汤主之。
寒病，胸胁支痛，膺背肩胛间痛，甚则喜悲，时发眩，仆而不知人，此寒邪乘心也，通脉四逆汤主之。其著也，则肘外痛，臂不能伸，甘草泻心汤主之。
寒病，腹满肠鸣，食不化，飱泄，甚则足痿不收，脉迟而涩，此寒邪乘脾也，理中汤主之。其著也，则髀枢强痛，不能屈伸，枳实白术茯苓甘草汤主之。
寒病，喘咳少气，不能报息，口唾涎沫，耳聋，嗌干，此寒邪乘肺也，脉沉而迟者，甘草干姜汤主之；其著也，则肘内痛，转侧不便，枳实橘皮桔梗半夏生姜甘草汤主之。
3．《针灸甲乙经·八虚受病发拘挛》卷十
黄帝问曰：人有八虚，各以何候？岐伯对曰：肺心有邪，其气留于两腋；肝有邪，其气留于两肘；脾有邪，其气留于两髀；肾有邪，其气留于两腘。凡此八虚者，此机关之室，真气之所过，血络之所由，是八邪气恶血因而得留，留则伤筋骨，机关不得屈伸，故拘挛。
暴拘挛，痫眩，足不任身，取天柱主之。腋拘挛，暴脉急，引胁而痛，内引心肺，譩譆主之。从项至脊，自脊以下至十二椎，应手刺之，立已。转筋者，立而取之，可令遂已；痿厥者，张而引之，可令立快矣。
4．《太素·刺法》卷二十二
黄帝问岐伯曰：人有八虚，各何以候？岐伯答曰：以候五藏。（八虚者，两肘、两腋、两髀、两腘。此之虚，故曰八虚。以其虚，故真邪二气留过，故为机关之室。真过则机关动利，邪留则不得屈伸，故此八虚，候五藏之气也。平按：各何以候袁刻作各以何候，曰上袁刻脱答字。）黄帝曰：候之奈何？岐伯曰：肺心有邪，其气留于两肘；（两肘，肺脉手太阴、心脉手少阴二脉所行，故肺心有邪，肘为候也。）肝有邪，其气留于两腋；（两腋胁下，肝气在中，肝有邪，腋为候也。）脾有邪，其气留于两髀；（脾足太阴脉，循股内前廉入腹，故脾有邪，髀为候也。）肾有邪，其气留于两腘。（肾脉足少阴，出腘内廉，故肾有邪，腘为候也。）凡此八虚者，皆机关之室，真气之所过，血络之所游，邪气恶血，因不得住留，留则伤筋络，骨节机关不得屈伸，故痀挛。（此八大节相属虚处，乃是□□之动□机关又□□□□□□□□□□机关之室。痀，其俱反，曲脊背偃也。平按：因不得住留《灵枢》作固不得住留。故痀挛《灵枢》作故病挛也。）
5．《灵枢注证发微·邪客》
黄帝问于岐伯曰：人有八虚，各何以候？……凡此八虚者，皆机关之室，真气之所过，血络之所游，邪气恶血固不得住留，住留则伤经络，骨节机关不得屈伸，故病挛也。【此明言八虚之可以候五脏也。八虚者，即下两肘、两腋、两髀、两腘之间，由五脏内虚，以致虚邪客之而为病也。肺之经脉，自胸之中府，以入两肘之侠白等穴；心之经脉，自肘上极泉，以行于少海等穴，故肺心有邪，其邪气当流于两肘也。肝之经脉，自足大指之大敦，以行于腋下之期门等穴，故肝有邪，其邪气当流于两腋也。脾之经脉，自足大指之隐白，以行于髀之血海等穴，故脾有邪，其邪气当流于两髀也。肾之经脉，自足心涌泉，以行于腘之阴谷等穴，故肾有邪，其邪气当流于两腘也。（膝后曲处为腘。）凡此八者，皆机关之室，真气之所过，血脉之所游，非邪气恶血可以住留之所，若住留之则经络伤，而骨节机关不得屈伸，其病当为拘挛矣。其始也，由五脏虚而邪气流于八所；其既也，即八所而可以候五脏，故曰八虚可以候五脏也。】
6．《类经·经络类·诸脉髓筋血气溪谷所属》卷八
诸脉者皆属于目，【大惑论曰：五藏六府之精气，皆上注于目而为之精，口问篇曰：目者宗脉之所聚也，故诸脉者皆属于目。】诸髓者皆属于脑【脑为髓海，故诸髓皆属之。】诸筋者皆属于节【筋力坚强，所以连属骨节，如宣五气篇曰：久行伤筋，以诸筋皆属于节故也。】诸血者皆属于心【阴阳应象大论曰：心生血，痿论曰：心主身之血脉，故诸血皆属于也。】诸气者皆属于肺【调经论，本神篇，皆曰肺藏气，五味篇曰：其大气之搏而不行者，积于胸中，命曰气海，出于肺，循喉咽，故呼则出，吸则入，此诸气之皆属于肺也。】此四支八溪之朝夕也【四支者两手两足也，八溪者，手有肘与腋，足有骻与腘也，此四支之关节，故称为溪，朝夕者，言人之诸脉髓筋血气，无不由此出入，而朝夕运行不离也，邪客篇曰：人有八虚，皆机关之室，真气之所过血络之所游，即此之谓，一曰朝夕，即潮汐之义言人身气血往来，如海潮之消长，早曰潮，晚曰汐者亦通】。
7．《类经·疾病类·八虚以候五藏》卷十四
黄帝问于岐伯曰：人有八虚，何以候。【八虚，即《五藏生成篇》所谓八溪也，是皆筋骨之隙，气血之所流注者，故曰：八虚。】岐伯答曰：以候五藏。【谓可因八虚以察五藏之病。】
黄帝曰：候之奈何？岐伯曰：肺心有邪，其气流于两肘【人之五藏，惟肺与心居于鬲上，其经属手，脾肝肾俱在鬲下，其经属足，故肺心有邪，乘虚而聚，其气必留于二肘，在肺则尺泽，在心则少海次之。】肝有邪，其气流于两腋【肝与胆合，其经自足而上，皆行胁腋之间，故肝邪乘虚而聚者，其气当流于两腋，即期门渊腋等穴之次。】脾有邪，其气留于两髀【脾与胃合，其脉皆自胫股上出冲门气冲之间，故邪气留于髀跨间者，知为脾经之病，髀，并米切，又音比。】
肾有邪，其气留于两腘【肾与膀胱为表里，其经皆出膝后阴谷委中之间，故邪气留两腘者，知为肾经之病，腘音国。】凡此八虚者，皆机关之室，真气之所过，血络之所游，邪气，恶血固不得住留，住留则伤经络，骨节机关，不得屈伸，故痀挛也【机，枢机也，关，要会处也，室，犹房室也，凡此八者，皆气血之所由行也，正气居之则为用，邪气居之则伤经络机关，而屈伸为之不利，此八虚可候五藏也。痀音枸。】
8．《素问集注·刺禁论》卷六
刺膺中陷中肺。为喘逆仰息……刺肘中内陷。气归之。为不屈伸。（肘中、手太阴天泽穴也。内陷者。不能泻出其邪。而致气归于内也。气不得出。则血不得散。故不能屈伸也。按《灵枢经》云：肺心有邪，其血留于两肘；肝有邪；其气留于两腋；脾有邪，其气留于两髀；肾有邪，其气留于两腘。凡此八虚者，皆机关之室，真气之所过，血脉之所游，邪气恶血，故不可留住，留住则伤络脉骨节，机关不得屈伸而病挛也。）
9．《灵枢集注·邪客》卷八
黄帝问于岐伯曰，人有八虚，各何以候……不得屈伸，故病挛也。【此言五脏之血气。从机关之虚。出于肤表。与营卫宗气之相合也。《九针》章曰。节之交。神气之所游行出入。两肘两腋两髀两腘。乃关节交会之处。心脏之神气。从此而出。如五脏有邪。则气留于此。而不得布散矣。正气之所过谓五脏之经脉。各从此而经过。邪气住留。则伤经络。谓邪在于皮肤留而不去。则伤经络矣。此言机关之室。在于骨节之交。五脏之血气。从此而出于分肉皮肤。不涉于血脉也。故五脏有邪。则气留于此。如外感于邪气。恶血留滞于此。则骨节机关。不得屈伸而病挛也。按本篇论营气行于脉中。卫气行于脉外。而宗气贯心脉而行于脉中。从手太阴而行于脉外。卫气日行于皮肤分肉。夜行于五脏之阴。而五脏之气。又从机关之虚。外出于肤表。此形身脏腑之气。游行于外内。而交相出入者也。至于皮肤经脉之血气。屈折于外内之间。出入于本标之处。皆借邪客。以明正气之流行。乃修身治民之大张本也。】
10．《素问灵枢类纂约注·病机》卷中
【灵】人有八虚。各何以候。曰以候五脏。肺心有邪。其气留于两肘。（肺脉自胸之中府。入肘之侠白等穴。心脉自腋之极泉。行肘之少海等穴。）肝有邪。其气流于两腋。（肝脉布胁肋。行腋下期门等穴。此独作流。余皆留字。）脾有邪。其气留于两髀。（脾脉上膝股内前廉。《经筋篇》。上循阴股。结于髀。）肾有邪。其气留于两腘。（膝后曲处。肾脉上出腘。出内廉。）凡此八虚者。皆机关之室。真气之所过。血络之所游。邪气恶血。固不得住留。住留则伤经络。骨节机关不得屈伸。故病挛也。（《邪客》）
11．《素问识·五藏生成》·卷二
此四支八溪之朝夕也 【张云：四支者，两手两足也；八溪者，手有肘与腋，足有骻与腘也，此四支之关节，故称为溪。朝夕者，言人之诸脉髓筋血气，无不由此出入，而朝夕运行不离也。邪客篇曰：人有八虚，皆机关之室，真气之所过，血络之所游，即此之谓。一曰，朝夕，即潮汐之义，言人身血气往来，如海潮之消长，早曰潮，晚曰汐者，亦通。吴云：朝夕，会也，古者君臣朝会谓之朝，夕会谓之夕。谓脉髓筋血气五者，与四支八溪，相为朝夕，而会见也。简按张前说似允当。盖溪者，筋骨罅隙之谓。王充论衡云，投一寸之针，布一丸之艾，于血脉之溪，笃病有瘳。】
12．《灵枢识·邪客》卷六
八虚。【张云。即五藏生成篇。所谓八溪也。是皆筋骨之隙。气血之所流注者。故曰八虚。】
凡此八虚者（止）病挛也。【甲乙。赵本。张本。病、作痀。是。张云。机、枢机也。关、要会处也。室、犹房室也。凡此八者。皆气血之所由行也。正气居之则为用。邪气居之则伤经络机关。而屈伸为之不利。此八虚可候五藏也。简案、▲、说文。曲脊也。即拘挛之义。】
13．《针灸逢源·灵枢邪客》卷一
肺心有邪，其气留于两肘（在肺则尺泽，在心则少海之次。“留”，当作“流”，下同）；肝有邪，其气留于两腋（期门、渊腋等穴之次）；脾有邪，其气留于两髀（脾与胃合。其脉皆自胫股上出冲门、气冲之间，故邪气留于髀跨者，为脾经之病）；肾有邪，其气留于两腘（肾与膀胱为表里，其经皆出膝后阴谷、委中之间，故邪气留于两腘者，为肾经之病）。凡此八虚者，皆机关之室，真气之所过，血络之所游，邪气恶血，固不得住留，住留则伤经络，骨节机关不得屈伸，故痀挛也（两肘、两腋、两髀、两腘，皆筋骨之隙，气血之所流注者，故曰八虚。正气居之则为用，邪气居之则伤经络机关，而屈伸不利。此八虚可候五藏也。机，枢机也。关，要会处也。室，犹房室也）。